Diari Oficial de la Generalitat Valenciana


Sumari del DOGV 3897, del 14-12-2000 (2000/9771)

Informació pública de l'alternativa tècnica i pla parcial Captivador IV de l'Alfàs del Pi.
------------------------------------------------------------------------------------------

### Dades del document

Número de DOGV
:   3897

Data del DOGV
:   14-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9771


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de l'alternativa tècnica i pla parcial Captivador IV de l'Alfàs del Pi. [2000/F9771]
  
La senyora Nathalie Heidendahl, amb número d'identificació fiscal J6571286V, en representació de L&B Invest, SA, amb codi d'identificació fiscal número O94970128 i amb domicili a l'avinguda Principal de la Serra, 157, Altea (Alacant), ha presentat a l'ajuntament, perquè es tramite, l'alternativa tècnica de programa d'actuació integrada per al desenvolupament d'un sector de sòl urbanitzable denominat Sector IV Captivador.
  
L'alternativa tècnica de programa consta d'avantprojecte d'urbanització del sector, a la qual s'adjunta una proposta de planejament, que consisteix en el pla parcial d'ús global i predominant residencial unifamiliar i amb una superfície bruta de 119.488 metres quadrats.
  
El sòl que es pretén desenvolupar té una classificació de sòl urbanitzable en el vigent pla general de 1987 (clau SUNP 1). La Comissió Territorial d'Urbanisme d'Alacant, en la sessió de data 31 de maig de 1999, va acordar l'homologació del SUNP número 1 a les determinacions de la Llei Reguladora de l'Activitat Urbanística, entre les quals es troba el sector IV del Captivador.
  
El programa d'actuació integrada formulat per L&B Invest, SA, proposa una alternativa tècnica de programa per gestió indirecta, coincident amb l'àmbit del pla parcial, per al desenvolupament del sector IV del Captivador, i sol·licita que es tramite el programa pel procediment ordinari.
  
Per mitjà d'aquest edicte, se sotmet a informació pública pel termini de 20 dies, comptadors des de la publicació de l'oportú anunci en el Diari Oficial de la Generalitat Valenciana, l'alternativa tècnica de programa i el pla parcial que s'adjunta, a fi que es puga examinar la documentació al departament d'Urbanisme de l'ajuntament (expedient número 807/2000), i puguen presentar-se durant aquest termini al·legacions o altres alternatives tècniques en competència amb la que s'exposa al públic.
  
Les proposicions juridicoeconòmiques (en plica tancada) es presentaran durant els cinc dies següents al venciment del termini anterior. Aquests terminis quedaran prorrogats per 20 dies addicionals si durant els primers d'informació pública alguna persona es comprometera a presentar una alternativa tècnica substancialment distinta a la inicial i prestara caució de 25.128.181 pessetes, equivalent al 7% del cost estimat de les obres.
  
L'acte d'obertura de pliques tindrà lloc en la següent data hàbil a la conclusió del termini per a presentar pliques tancades.
  
Cosa que es fa pública perquè se'n prenga coneixement general i així mateix als efectes del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.